
Text rozhodnutia
Súd: Krajský súd Bratislava Spisová značka: 6S/159/2015 Identifikačné číslo súdneho spisu: 1015201090 Dátum vydania rozhodnutia: 20. 10. 2015 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2015:1015201090.1 Uznesenie Krajský súd v Bratislave v právnej veci žalobcu: GR Auto s.r.o., so sídlom Hlavná 9/21, 900 31 Stupava, právne zastúpený: Advokátska kancelária AKAK s.r.o., so sídlom Slowackého 56, 821 04 Bratislava, proti žalovanému: Finančné riaditeľstvo Slovenskej republiky, so sídlom Lazovná 63, 974 01 Banská Bystrica, o preskúmanie zákonnosti rozhodnutia žalovaného č. 1100902/36215/2015 zo dňa 1.6.2015, takto r o z h o d o l : Krajský súd v Bratislave o d k l a d á vykonateľnosť rozhodnutia Finančného riaditeľstva Slovenskej republiky č. 1100902/36215/2015 zo dňa 1.6.2015, a to až do nadobudnutia právoplatnosti rozhodnutia súdu vo veci samej. o d ô v o d n e n i e : Žalobca sa žalobou podanou Krajskému súdu v Bratislave dňa 3.7.2015 domáhal preskúmania zákonnosti rozhodnutia žalovaného č. 1100902/36215/2015 zo dňa 1.6.2015, ktorým žalovaný potvrdil rozhodnutie Colného úradu Bratislava č. 1095231/1/448284/2014 zo dňa 9.12.2014 o uložení pokuty žalobcovi podľa § 42 ods. 2 písm. p) zákona č. 98/2004 Z.z. o spotrebnej dani z minerálneho oleja vo výške XX.XXX,- €. Žalobca spolu s podanou žalobou sa domáhal, aby súd rozhodol o odklade vykonateľnosti žalobou napadnutého rozhodnutia, nakoľko žalobca je malá rodinná spoločnosť, ktorá zamestnáva 3 ľudí a čo i len čiastočná úhrada uloženej pokuty by smerovala k ukončeniu podnikateľskej činnosti žalobcu a teda k jeho zániku. Uložená pokuta má pre žalobcu likvidačné následky. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd považoval dôvody, uvedené v žiadosti o odklad vykonateľnosti napadnutého rozhodnutia v spojení s prvostupňovým rozhodnutím za opodstatnené, preto Krajský súd v Bratislave postupoval v súlade s citovaným zákonným ustanovením a rozhodol a žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

